Dlhodobý plán štruktúry a rozvoja ozbrojených síl 
Slovenskej republiky 
- plán rozvoja a rozvojové programy vrátane ich finančnej náročnosti

Dokument na rokovanie vlády SR

- 2002 -

Obsah

ÚVOD
1. OZBROJENÉ SILY SLOVENSKEJ REPUBLIKY – MODEL 2010
1.1. Zloženie Ozbrojených síl SR – model 2010
Ozbrojené sily Slovenskej republiky
1.2. Systém velenia a riadenia
1.3. Operačná pripravenosť
1.4. Mobilizačný systém
1.5. Podpora činnosti ozbrojených síl
2. OBRANNÉ PLÁNOVANIE
2.1. Personálny manažment a príprava lídrov
2.2. Vyzbrojovanie
2.3. Výcvik
2.4. Udržiavanie (logistika)
2.5. Rozmiestňovanie posádok a infraštruktúra
3. ZDROJE NA ROZVOJ OZBROJENÝCH SÍL
4. LEGISLATÍVA
5. ZÁVER

ÚVOD

Jedným z kľúčových krokov v oblasti bezpečnostnej politiky Slovenskej republiky je získanie členstva v NATO. Realizácia tohto procesu sa týka všetkých oblastí činnosti vlády Slovenskej republiky, ale ťažiskovým problémom je reforma a modernizácia ozbrojených síl Slovenskej republiky. Ako vyplýva z niekoľkých hodnotení NATO, v rámci začatej reformy ozbrojených síl sa podarilo úspešne zrealizovať niekoľko zmien vo viacerých oblastiach vojenskej činnosti, ale na druhej strane sa ukazuje, že úspešné dokončenie reformy si vyžaduje zabezpečiť politickú stabilitu jej cieľov. 
Naliehavosť urýchleného riešenia reformy s cieľom dosiahnuť konkrétne a reálne výsledky sa jasne ukázala po hodnotení Plánovacieho a hodnotiaceho procesu (PARP) NATO, ktoré sme prijali vo februári 2001.
Na základe týchto skutočností bola v marci 2001 zriadená komisia na čele s najvyššími funkcionármi rezortu ministerstva obrany, so zapojením všetkých prvkov Ministerstva obrany Slovenskej republiky a Armády Slovenskej republiky s úlohou vypracovať reálnu a odborne zdôvodnenú koncepciu a plán zásadnej reformy ozbrojených síl.
Výsledky práce horeuvedenej komisie sa premietli do vypracovania nasledujúcich základných dokumentov:

1.	Vojenská stratégia Slovenskej republiky (dokument schválený NR SR 25.októbra 2001),
2.	Ozbrojené sily Slovenskej republiky – model 2010 (koncepčný dokument schválený vládou SR 24. októbra 2001, postúpený do NR SR 7. novembra 2001 a schválený výborom NR SR pre obranu a bezpečnosť 24. januára 2002),
3.	Dlhodobý plán štruktúry a rozvoja ozbrojených síl Slovenskej republiky (základný riadiaci a realizačný dokument v rezorte ministerstva obrany pre implementáciu Vojenskej stratégie Slovenskej republiky, schválený Radou obrany štátu 7. februára 2002).

Dňa 11.4.2002 bol NR SR schválený Ústavný zákon č. 227/2002 o bezpečnosti štátu v čase vojny, vojnového stavu, výnimočného stavu a núdzového stavu s účinnosťou od 1. mája 2002. Tento zákon v čl. 6 odsek 2 stanovuje, že „Národná rada na návrh vlády schvaľuje rozvojové programy a plány v oblasti bezpečnosti štátu vrátane ich finančnej náročnosti“.
Na základe uznesenia Výboru NR SR pre obranu a bezpečnosť č. 494 z 9. mája 2002 a v záujme dosiahnutia súladu medzi zámerom rezortu ministerstva obrany predložiť NR SR dokument, ktorým sa na tejto úrovni odsúhlasia dlhodobé ciele rozvoja ozbrojených síl s ich finančným krytím a ústavným zákonom bol na rokovanie vlády SR vypracovaný dokument Dlhodobý plán štruktúry a rozvoja ozbrojených síl Slovenskej republiky - plán rozvoja a rozvojové programy vrátane ich finančnej náročnosti.
Systémovo bude na tento dokument nadväzovať Programový plán rezortu ministerstva obrany na 1 + 5 rokov, ktorý bude obsahovať rozpracovanie a aktualizáciu rozvojových programov a bude každoročne predkladaný NR SR na schválenie spolu s návrhom rozpočtu kapitoly Ministerstva obrany Slovenskej republiky.
Z hľadiska priorít bude v počiatočnej fáze budovania ozbrojených síl riešená reforma personálneho systému. Reforma ostatných systémov v závislosti na ich finančnej náročnosti môže pokračovať až za horizont roku 2015.

1. OZBROJENÉ SILY SLOVENSKEJ REPUBLIKY – MODEL 2010

Nová Vojenská stratégia Slovenskej republiky predstavovala hlavný zdroj usmernenia pri tvorbe horeuvedených dokumentov. Požadované vojenské spôsobilosti vyplynuli z analýzy ohrození a z vypracovania scenárov na tieto ohrozenia. Proces tvorby ozbrojených síl obsahoval aj hodnotenie rizík a dostupnosť zdrojov, ktoré v oblasti finančných zdrojov boli uvažované na úrovni 1,89 až 2% z HDP (20 – 24 miliárd Sk ročne).
Výsledkom plánovacieho procesu sú Ozbrojené sily Slovenskej republiky – model 2010, ktoré budú spôsobilé okrem plnenia úloh spojených so zaručením obrany štátu aj schopné primerane reagovať na nové výzvy a ohrozenia vojenského i nevojenského charakteru a plniť medzinárodné záväzky a dohody. Zároveň svojím charakterom, zložením, systémom riadenia a velenia, systémom výcviku a výchovy budú spôsobilé dlhodobého pôsobenia v priestore nasadenia, interoperabilné s ozbrojenými silami členských štátov NATO, prepraviteľné prostriedkami strategickej prepravy, spôsobilé vlastnej logistickej podpory a ochrany, efektívneho nasadenia, prieskumu a všestranného zabezpečenia osôb.
Na zabezpečenie toho, aby ozbrojené sily mohli splniť všetky poslania vyplývajúce z vojenskej stratégie je navrhnutý aj nový systém mobilizácie.
Rozhodujúcou oblasťou budovania ozbrojených síl – model 2010 je personálna reforma, postupné pozastavenie výkonu povinnej vojenskej služby a prechod na úplnú profesionalizáciu. Mimoriadny dôraz sa pri tom kladie na kvalitu personálu vrátane programov jeho komplexného zabezpečenia, výcviku a rozvoja vodcovstva a riešenia otázok modernizácie a zavádzania nových zbraňových systémov.
Ozbrojené sily Slovenskej republiky – model 2010 predstavujú vyvážený prístup, ktorý zohľadňuje nielen reality ohrození v našom regióne, ale aj ekonomické podmienky štátu a sú dostupné v rámci pridelených zdrojov.

1.1. Zloženie Ozbrojených síl SR – model 2010

Zloženie Ozbrojených síl SR - model 2010 v plnom rozsahu odráža požiadavky Vojenskej stratégie Slovenskej republiky a úlohy vyplývajúce z príslušných právnych predpisov, medzinárodných noriem a záväzkov. Zámerom je, aby celkový počet neprekročil v mieri 24 500 osôb. Pre ozbrojené sily bude tiež vytvorený taký mobilizačný systém, ktorý umožní vytvoriť dostatočný počet jednotiek na odvrátenie vznikajúceho ohrozenia. Na ich vyzbrojenie bude využitá technika uložená v skladoch trvalo označenej techniky.
Rezort Ministerstva obrany Slovenskej republiky bude organizačne členený na ministerstvo obrany, generálny štáb, pozemné sily, vzdušné sily, sily výcviku a podpory a priamo podriadené úrady, útvary a zariadenia.

Ministerstvo obrany
Podľa § 12 ods. 1 a 2 zákona č. 575/2001 Z. z. o organizácii činnosti vlády a organizácii ústrednej štátnej správy je Ministerstvo obrany Slovenskej republiky ústredným orgánom štátnej správy pre: 
a)	riadenie obrany Slovenskej republiky,
b)	výstavbu, riadenie a kontrolu Armády Slovenskej republiky,
c)	koordináciu činnosti orgánov štátnej správy, orgánov územnej samosprávy a iných právnických osôb pri príprave na obranu Slovenskej republiky,
d)	koordináciu obranného plánovania,
e)	zabezpečenie nedotknuteľnosti vzdušného priestoru Slovenskej republiky,
f)	koordináciu vojenskej letovej premávky s civilnou letovou premávkou,
g)	riadenie vojenského spravodajstva,
h)	civilnú službu.

Ministerstvo obrany Slovenskej republiky zabezpečuje správu vojenských obvodov a vojenských lesov.

Na rokovaní 60. schôdze Národnej rady Slovenskej republiky bol 23. mája 2002 schválený vládny návrh zákona o ozbrojených silách Slovenskej republiky, ktorý by mal nadobudnúť účinnosť od 1. júla 2002 a ktorý zrušuje zákon NR SR č. 3/1993 Z. z. o zriadení Armády Slovenskej republiky v znení neskorších predpisov.
Cieľová organizačná štruktúra ministerstva obrany bude mať do 565 vojakov a občianskych zamestnancov. Skladá sa: z kancelárie ministra obrany, služobného úradu, sekcií, inšpekcie ministra obrany a potrebného počtu úradov a samostatných odborov.

Generálny štáb
Podľa zákona NR SR č. 3/1993 Z. z. o zriadení Armády Slovenskej republiky v znení neskorších predpisov Generálny štáb Armády Slovenskej republiky riadi činnosť armády, zabezpečuje koordináciu činností a úloh jednotlivých druhov vojsk a príslušných vojenských zariadení. 
V súlade so schváleným zákonom o ozbrojených silách Slovenskej republiky NR SR 23. mája 2002 velenie ozbrojeným silám odborne, organizačne a technicky zabezpečuje generálny štáb. Na čele Generálneho štábu ozbrojených síl Slovenskej republiky je náčelník generálneho štábu, ktorý velí ozbrojeným silám.
Cieľová organizačná štruktúra generálneho štábu bude mať do 325 vojakov a občianskych zamestnancov. Skladá sa: z kancelárie náčelníka generálneho štábu, štábov a potrebného počtu úradov a samostatných odborov.
 
Priamo podriadené úrady, útvary a zariadenia
Cieľová organizačná štruktúra priamo podriadených úradov, útvarov a zariadení bude mať do 2 810 vojakov a občianskych zamestnancov. Skladá sa z potrebného počtu úradov, útvarov a zariadení na podporu a zabezpečenie Ozbrojených síl SR - model 2010 a na plnenie nevyhnutných funkcií Ministerstva obrany SR.

Ozbrojené sily Slovenskej republiky
V súlade so schváleným zákonom o ozbrojených silách NR SR 23.mája 2002 je hlavnou úlohou ozbrojených síl zaručovať obranu Slovenskej republiky a bezpečnosť štátu pred vonkajším ozbrojeným napadnutím cudzou mocou a plnenie záväzkov vyplývajúcich z medzinárodných zmlúv, ktorými je Slovenská republika viazaná a podieľať sa zachovaní poriadku a bezpečnosti štátu,  jeho zvrchovanosti, územnej celistvosti a nedotknuteľnosti hraníc.
Poslaním a povinnosťou ozbrojených síl je podieľať sa na plnení úloh v čase výnimočného stavu alebo núdzového stavu, pri ktorom sú ohrozené životy a zdravie osôb alebo majetok a pri odstraňovaní jeho následkov.
Ozbrojené sily v rámci poskytovania humanitárnej pomoci a v rámci vojenských cvičení plnia úlohy aj mimo územia Slovenskej republiky, ak to vyplýva zo záväzkov z medzinárodných zmlúv, ktorými je Slovenská republika viazaná. Plnia tiež úlohy v mierových pozorovateľských misiách Organizácie Spojených národov, Organizácie pre bezpečnosť a spoluprácu v Európe,  Európskej únie a úlohy vojenských misií medzinárodných organizácií.

Ozbrojené sily možno použiť na:
a)	ochranu štátnej hranice Slovenskej republiky,
b)	ochranu a obranu stavieb a budov, ktoré boli určené rozhodnutím vlády Slovenskej republiky ako objekty osobitnej dôležitosti alebo dôležité objekty na obranu štátu,
c)	odstraňovanie následkov výnimočného stavu alebo núdzového stavu a na riešenie mimoriadnych udalostí,
d)	boj proti terorizmu,
e)	pátranie po lietadlách a pri záchrane ľudských životov,
f)	zabezpečenie leteckej prepravy ústavných činiteľov určených vládou,
g)	zabezpečenie leteckej zdravotníckej prepravy.

Základné zložky ozbrojených síl sú:
a)	pozemné sily,
b)	vzdušné sily,
c)	sily výcviku a podpory.

Pozemné sily

V súlade s horeuvedenými hlavnými úlohami ozbrojených síl bude mať cieľová organizačná štruktúra pozemných síl do 10 000 vojakov a občianskych zamestnancov a skladá sa:
a)	z veliteľstva pozemných síl,
b)	z podporných jednotiek zložených z práporov podpory, elektronického boja, prieskumného, spojovacieho, chemickej ochrany a ženijného práporu,
c)	z ľahkej brigády zloženej z veliteľstva brigády a troch práporov ľahkej pechoty, delostreleckého oddielu húfnic kalibru 122 mm,  práporu logistickej podpory a ďalších jednotiek, 
d)	z mechanizovanej brigády s veliteľstvom brigády, dvomi mechanizovanými prápormi, tankovým práporom, delostreleckým oddielom samohybných kanónových húfnic kalibru 152 mm, práporom logistickej podpory, ženijným práporom a ďalších jednotiek, 
e)	zo zmiešaného delostreleckého pluku, ktorý sa skladá z veliteľstva pluku, batérie delostreleckého prieskumu a riadenia paľby, logistickej roty, delostreleckého oddielu samohybných kanónových húfnic  kalibru 152 mm a 155 mm, raketometného oddielu a ďalších jednotiek.

Začlenením časti ľahkej brigády do síl vysokej pripravenosti môžeme plniť záväzky v mierových operáciách pod vedením NATO, čo znamená:
a)	podieľať sa na mierových operáciách, mimo čl. 5 Washingtonskej zmluvy pod vedením NATO a EÚ samostatne alebo čiastočne vyslaním požadovaného prvku brigády s adekvátnou logistickou podporou,
b)	zabezpečiť rotáciu vyčleneného prvku mimo čl. 5 Washingtonskej zmluvy s adekvátnou logistickou podporou,
c)	prostredníctvom zástupcov Armády Českej republiky a Armády Poľskej republiky  koordinovať výcvik a prípravu deklarovaných jednotiek pre plnenie úloh v mierových operáciách,
d)	zabezpečovať bojovú pripravenosť národných (organických) jednotiek, zabezpečovať ochranu a obranu vybraných objektov.

Hlavné druhy techniky	Plánovaný počet	
Bojové tanky	T-72	52	
Bojové vozidlá pechoty	Pásové/kolesové	164	
Delostrelectvo	Húfnica	24	
	Samohybná kanónová húfnica	48	
	Samohybný raketomet	24	
	Mínomety 	50	
PLRK krátkeho dosahu		78	

Vzdušné sily

V súlade s horeuvedenými hlavnými úlohami ozbrojených síl, bude mať cieľová organizačná štruktúra vzdušných síl do 6 700 vojakov a občianskych zamestnancov a skladá sa: 
a)	z veliteľstva vzdušných síl, 
b)	z podporných jednotiek a zabezpečovacích jednotiek zložených z práporu rádiolokačného prieskumu a upovedomovania, práporu pre velenie vzdušných operácií, práporu podpory veliteľstva vzdušných síl, spojovacieho práporu a práporu RCHBO,
c)	z leteckej základne stíhacieho letectva, 
d)	z vrtuľníkovej leteckej základne, 
e)	z dopravnej a výcvikovej letky,
f)	z protilietadlovej raketovej brigády.

Hlavné druhy techniky	Plánovaný počet	
Lietadlá	viacúčelové bojové	18	
	cvičné	10	
	stredné dopravné	2 – 4	
	ľahké dopravné	7	
Vrtuľníky	útočné	18	
	viacúčelové dopravné	18	
	ľahké/cvičné	4	
Plrbat / plrk	krátkeho dosahu	9	
	stredného dosahu	1	
Rádiolokátory	krátkeho a stredného dosahu	10	

Sily výcviku a podpory 

V súlade s horeuvedenými hlavnými úlohami ozbrojených síl, bude mať cieľová organizačná štruktúra síl výcviku a podpory do 4 400 vojakov a občianskych zamestnancov a skladá sa:
a)	z veliteľstva síl výcviku a podpory,
b)	z veliteľstva výcviku zloženého zo štábu, z práporu základného výcviku, práporu odborného (špeciálneho) výcviku, práporu poddôstojníkov, zabezpečovacieho práporu, výcvikovej jednotky vojenských misií a Vojenského výcvikového priestoru Lešť, 
c)	z veliteľstva logistiky zloženého zo štábu, z podpornej skupiny, ktorá sa skladá z práporu opráv, spoločného dopravného práporu a multifunkčného práporu logistiky, muničných skladov, zdravotníckej základne, dvoch multifunkčných základní logistiky (VÝCHOD    a ZÁPAD), správy vojenskej dopravy (VÝCHOD a ZÁPAD), zásobovacej základne a skladu výzbroje, ktoré sú podriadené tomuto veliteľstvu, 
d)	z veliteľstva spojenia, ktoré má svoj veliteľský prvok, hlavnú spojovaciu rotu a zodpovedá za velenie a riadenie útvaru riadenia komunikačných a informačných systémov,
e)	z Veliteľstva posádky Bratislava, ktoré okrem štábu má vojenskú hudbu a čestnú stráž. Velí administratívnym a podporným prvkom, ktorých úlohou je zabezpečenie Ministerstva obrany Slovenskej republiky, generálneho štábu a samotného veliteľstva posádky.

Hlavné druhy techniky	Plánovaný počet	
Bojové tanky	T-72	12	
Bojové vozidlá pechoty	Pásové/kolesové	40	
Delostrelectvo	Húfnica	5	
	Samohybná kanónová húfnica 	6	
	MLRS raketomet	2	
	Mínomety 	10	
PLRK krátkeho dosahu		11	

Počty vojakov a občianskych zamestnancov Ozbrojených síl Slovenskej republiky – model 2010 by nemali prekročiť limity uvedené v tabuľke. 

Organizačná zložka	Vojaci	Občianski zamestnanci	spolu	( % )	
Ministerstvo obrany	225	340                     	565	2,30	
Generálny štáb	       255                      	70                      	325	1,33	
Priamo podriadené úrady, 
útvary a zariadenia	    1560                  	1250                  	2810	11,47	
Pozemné sily	9600                     	400                  	10000	40,82	
Vzdušné sily 	5960                   	540   	6500	26,53	
Veliteľstvo síl výcviku a podpory	    2400                  	   1900        	4300	17,55	
Spolu	20000	4500	24500	100,00	
Poznámka: 	V navrhovaných cieľových štruktúrach a limitných početných stavoch vojakov a občianskych zamestnancov je možné vykonávať zmeny na základe:
1.	zmien  politickej, bezpečnostnej, vojenskej a ekonomickej situácie,
2.	príslušných zákonov.

Hlavné míľniky dosiahnutia cieľovej organizačnej štruktúry Ozbrojených síl SR model - 2010
a)	v  roku 2002 vytvorenie veliteľstva síl výcviku a podpory:
-	vytvorenie veliteľstva síl výcviku a podpory,
-	vytvorenie podriadených veliteľstiev (veliteľstva výcviku, veliteľstva logistiky, Veliteľstva posádky Bratislava a veliteľstva spojenia),
-	zrušenie domobrany,
b)	v roku 2002 – reorganizovanie úradov vojenských územných správ (bude riešené vzhľadom na príslušný zákon),
c)	od roku 2002 – reorganizovanie úradov vojenských správ a okresných vojenských správ (bude riešené vzhľadom na príslušný zákon),
d)	od roku 2003 – transformovanie logistiky a vytváranie multifunkčných logistických základní,
e)	do konca roka 2004 – reorganizovanie pozemných síl, vzdušných síl, zabezpečovacích útvarov a zariadení na cieľové organizačné štruktúry Ozbrojené sily Slovenskej republiky – model 2010, s možnosťou existencie dočasných organizačných prvkov potrebných na zabezpečenie priebehu reformy, 
f)	v roku 2006 dosiahnutie cieľového počtu Ozbrojených síl Slovenskej republiky – model 2010.

 1.2. Systém velenia a riadenia
 
Systém velenia a riadenia  bude vychádzať z právnych predpisov, medzinárodných noriem a záväzkov. Vnútorne bude budovaný na princípe centralizovaného riadenia a decentralizovaného výkonu. Cieľom je odstrániť duplicity, jasne vymedziť kompetencie a zodpovednosti jednotlivých zložiek a tým zefektívniť činnosť rezortu ministerstva obrany.
Systém velenia a riadenia bude členený na strategický, operačný a taktický. Strategický stupeň bude tvorený ministerstvom obrany a generálnym štábom s úlohou koncepčného, plánovacieho a normotvorného orgánu. Operačný stupeň bude tvorený veliteľstvami síl s úlohou koordinácie velenia, výcviku a podpory operačného nasadenia síl. Taktický stupeň bude tvorený veliteľstvami brigád, základní a samostatných práporov s úlohou výkonného veliteľského orgánu.
 Komunikačné a informačné systémy budú efektívne podporovať činnosti velenia a riadenia na všetkých úrovniach. Tieto systémy budú budované na princípe vzájomnej kompatibility s využitím moderných technológií tak, aby zabezpečovali požadovaný stupeň bezpečnosti a dôveryhodnosti. 

1.3. Operačná pripravenosť

Veliteľstvá, zväzky, útvary a zariadenia sa budú deliť na:
a)	sily vysokej pripravenosti,
b)	sily nižšej pripravenosti,
c)	dlhodobo rozvinované sily.

Zväzky, útvary a zariadenia začlenené do síl vysokej pripravenosti budú budované ako plne profesionalizované sily. Pre zväzky, útvary a zariadenia budú: 
a)	ustanovené rovnaké mierové a vojnové počty osôb, výzbroje a techniky,
b)	zabezpečený tabuľkový a netabuľkový materiál v útvaroch na 100 %,
c)	pohyblivé zásoby uložené v skladoch a pripravené na ich rýchle naloženie.

Zväzky, útvary a zariadenia začlenené do síl nižšej pripravenosti budú budované postupne ako plne profesionalizované sily:
a)	do času úplného sprofesionalizovania budú naplnené profesionálnymi vojakmi najmenej na 50 % a na 100 % doplnené vojakmi základnej služby, 
b)	budú ustanovené rovnaké mierové a vojnové počty osôb, výzbroje a techniky,
c)	tabuľkový a netabuľkový materiál bude zabezpečený v jednotkách a útvaroch na 100 %,
d)	pohyblivé zásoby budú uložené v skladoch útvarov a v určených skladových základniach s možnosťou zabezpečenia časti zásob v civilnom sektore.

Do dlhodobo rozvinovaných síl budú zaradené útvary a jednotky, ktoré sú vytvárané v mobilizácii. Pre tieto útvary:
a)	bude mobilizačné rozvinutie plánované tak, aby mobilizačne vytvárané útvary dosiahli pohotovosť na plnenie bojových úloh najneskôr do 1 roka,
b)	budú prednostne doplňované vojakmi v zálohe, bývalými profesionálnymi vojakmi a vojakmi v zálohe, ktorí vykonali povinnú vojenskú službu. Ak nebudú postačovať vojaci v zálohe, budú tieto útvary doplňované odvedencami (registrovanými občanmi).

1.4. Mobilizačný systém

Na základe reformy ozbrojených síl bude vytvorený mobilizačný systém, ktorý umožní vytvoriť dostatočný počet jednotiek na odvrátenie vznikajúceho ohrozenia. Na ich vyzbrojenie bude využitá technika uložená v skladoch trvalo označenej techniky. Útvary a jednotky vytvárané na riešenie krízových situácií mobilizovať vo výcvikovej základni, ktorá má na tieto účely spracované mobilizačné plány. Výzbroj, technika a materiál sú pre jednotlivé útvary (jednotky) uložené v logistických základniach a podľa požiadaviek sú dopravované do výcvikovej základne.

Doplňovanie ozbrojených síl sa bude vykonávať:

a)	aktívnou zálohou (vojaci v zálohe, ktorí skončili profesionálnu službu alebo povinnú vojenskú službu a dobrovoľne prevzali záväzok vykonávať aktívnu zálohu v dĺžke 3 až 5 rokov). Po obdržaní povolávacieho rozkazu, aktívne zálohy nastúpia priamo do útvaru, kde sa vykoná ich prijatie, vystrojenie a vyzbrojenie;

b)	pasívnou zálohou (vojaci, ktorí skončili profesionálnu službu alebo povinnú vojenskú službu a sú vedení v evidencii personálneho úradu až do skončenia brannej povinnosti). Po obdržaní rozkazu pre výkon mimoriadnej služby vybraní dôstojníci, práporčíci, poddôstojníci a špecialisti nastúpia na vystrojenie a vyzbrojenie do výcvikovej základne;

c)	ďalšími registrovanými občanmi (všetci ostatní občania,  ktorí dovŕšili 18 rokov veku a podliehajú brannej povinnosti). V prípade nedostatku vojakov v zálohe personálny úrad po rozhodnutí o povolaní na výkon mimoriadnej služby doručí povolávacie rozkazy registrovaným občanom na mimoriadny odvod, ktorý vykonajú regrutačné a registračné strediská;

d)	vecnými prostriedkami, ktoré dodajú ich držitelia (na základe doručenia dodávacích príkazov)  do výcvikovej základne, kde sú prevzaté v prijímacom stredisku techniky a po prijatí odoslané do jednotiek. 

Národná registrácia

Národná registrácia spočíva v zhromažďovaní, spracovávaní a uchovávaní osobných údajov o občanoch, ktorí podliehajú brannej povinnosti, v sledovaní a vyhodnocovaní stavu a vývoja populácie v nadväznosti na plnenie úloh zabezpečenia doplnenia ozbrojených síl pri vyhlásení mimoriadnych opatrení. 

1.5. Podpora činnosti ozbrojených síl

Vojnové a mierové doplňovanie Ozbrojených síl Slovenskej republiky – model 2010 bude prepojené so systémom hospodárskej mobilizácie Slovenskej republiky nasledovne:

a)	vojnová výroba - potreby ozbrojených síl budú v civilnom sektore zabezpečované vojnovou výrobou, a to zmluvným vzťahom s príslušnými dodávateľmi pripravenými v mieri podľa krízových plánov hospodárskej mobilizácie;

b)	zásoby - zásoby vybraných druhov materiálu (PHM, vybrané druhy potravín), vybraných druhov surovín a výrobkov potrebných na výrobu vojenského materiálu budú zabezpečované v štátnych hmotných rezervách (ŠHR) a uložené ako mobilizačné rezervy v subjektoch hospodárskej mobilizácie;

c)	služby - služby pre potreby ozbrojených síl v oblasti opráv techniky, zásobovania náhradnými dielcami, čerpania PHM, prania a čistenia výstroja a pod. budú zabezpečovať určené subjekty hospodárskej mobilizácie;

d)	spojenie, doprava a zdravotná starostlivosť - úlohy v oblasti spojenia, dopravy a zdravotnej starostlivosti budú zabezpečovať Ministerstvo dopravy, pôšt a telekomunikácií Slovenskej republiky a Ministerstvo zdravotníctva Slovenskej republiky;

e)	zabezpečenie ochrany a obrany určených objektov - na zabezpečenie ochrany a obrany určených objektov osobitnej dôležitosti a ďalších dôležitých objektov vyčlenia ozbrojené sily nevyhnutné jednotky na ich stráženie.

2. OBRANNÉ PLÁNOVANIE

Základnou podmienkou úspešného vykonania reformy ozbrojených síl je vytvorenie a využívanie funkčného systému obranného plánovania. Základnou zásadou je vyváženosť úloh založených na vojenskej stratégii a dostupných zdrojov.
Proces obranného plánovania v rezorte ministerstva obrany musí byť neoddeliteľnou súčasťou  procesu obranného plánovania na národnej úrovni s previazaním na plánovací systém NATO.   
Cieľom jeho zavedenia je vytvoriť sústavu štandardných plánovacích dokumentov obvyklých v členských štátoch NATO. Spôsob ich tvorby, schvaľovania a ich pravidelná aktualizácia zabezpečí transparentnosť a kontinuitu v plánovaní a vo vykonávaní reformných zmien v ozbrojených silách. V neposlednom rade prinesie obranné plánovanie lepšie využitie zdrojov na obranu. 

Na úrovni NR SR sa predpokladá schvaľovať následovné materiály s dlhodobým časovým horizontom:
-	Bezpečnostná stratégia Slovenskej republiky,
-	Vojenská stratégia Slovenskej republiky, 
-	Dlhodobý plán štruktúry a rozvoja ozbrojených síl SR - plán rozvoja a rozvojové programy vrátane ich finančnej náročnosti.  

Na základe pravidelného strategického hodnotenia sa bude vykonávať ich  aktualizácia. V strednodobom časovom výhľade predpokladá schvaľovanie:
-	Programového plánu rezortu ministerstva obrany, dokument obsahujúci rozvojové programy s časovým horizontom 1+5 rokov,
-	Rozpočtu podľa programov – konkretizácia programov spolu s priamou alokáciou zdrojov na ich realizáciu.
-	Správy o stave zabezpečenia obrany SR, dokumentu ktorý bude zabezpečovať spätnú väzbu obranného plánovania a iniciovať nasledovný plánovací cyklus,
Na úrovni vlády SR a rezortu ministerstva obrany budú spracovávané plánovacie  dokumenty s nevyhnutnou mierou podrobností v zmysle Metodiky obranného plánovania SR a ďalších spresnení. 

Medzi základné programové oblasti patria:
-	personálny manažment a príprava lídrov,
-	vyzbrojovanie,
-	výcvik,
-	udržiavanie,
-	rozmiestňovanie.

Ciele, hlavné míľniky a rozvojové programy pre jednotlivé programové oblasti sú uvedené v nasledujúcom texte.

2.1. Personálny manažment a príprava lídrov

Zámer budovať plne profesionálne ozbrojené sily predpokladá postupne profesionalizovať špecializované odbornosti síl vysokej pripravenosti (operátorov, vodičov, veliteľov družstiev a pod.) a nižšej pripravenosti s jej ukončením do konca roka  2006. Vychádza tak z limitu demografického (príloha 1) ako aj ekonomického potenciálu štátu. 
Plnou profesionalizáciou ozbrojených síl sa zabezpečí zlepšenie ich vycvičenosti a pripravenosti, čím sa dosiahne vyššia kvalita vojenskej sily schopnej lepšie splniť operačné poslanie a určenie.
Súčasne je pripravovaný systém riadenia ľudských zdrojov, ktorý komplexne zabezpečí výber, prípravu, vzdelávanie a obsadzovanie personálu. Tento systém bude zahrňovať aj civilných zamestnancov. Zámer predpokladá tiež významnejšie profesionálne postavenie žien v ozbrojených silách.
K tomu sú pre oblasť personálneho manažmentu stanovené hlavné ciele:

a)	Zabezpečiť doplňovanie personálu v ozbrojených silách dôstojníkmi, práporčíkmi, poddôstojníkmi a vojakmi v stanovenom počte a kvalite, s požadovanými schopnosťami a v požadovanej vojenskej hodnosti, ktorí budú ustanovení do funkcií na správnom mieste, v správnej jednotke a v správnom čase (príloha 2).
b)	Na základe optimalizácie organizačných a personálnych štruktúr urýchlene redukovať personálnu štruktúru s veľkým počtom vysokých dôstojníckych a práporčíckych hodností prostredníctvom programov prepúšťania zo služobného pomeru a pomoci pri prechode na národný trh práce (príloha 3).
c)	Vytvoriť a rozvinúť regrutačný systém s potrebnými zdrojmi, ktorý umožní na základe vojensko-profesijného výberu získať kvalitný personál (mužov i žien) prostredníctvom ponuky rôznych alternatív výcviku, jednotiek, profesionálnej kariéry, príplatkov za dôležité zručnosti a spôsobilosti a ďalších motivačných a stimulačných faktorov. Postupne obmedzovať vojenskú základnú službu.
d)	Vytvoriť taký systém výcviku a vzdelávania, ktorý zabezpečí pripravenosť personálu v požadovanej kvalite. 
e)	Vytvoriť transparentný a spravodlivý systém povyšovania (založený na princípe súťaživosti, čo obsahuje najmä kvalitu pracovného výkonu, dosiahnutej úrovni vedomostí, zručností, spôsobilostí a schopností), ktorý bude profesionálnych vojakov motivovať a zároveň ich presvedčí, že dôvody pre ich výber sú založené výlučne na ich výkone a schopnostiach.
f)	Vytvoriť systém personálneho manažmentu, ktorý umožní zvyšovať kvalitu  a výkonnosť personálu v súlade s objektívne ustanovenými požiadavkami na personál jednotiek a štábov a súčasne vytvoriť podmienky pre ich osobnostný rozvoj a kariérny rast.
g)	Spracovať programy na zvyšovanie kvality života, ktoré umožnia uskutočňovanie efektívneho náboru a stabilizáciu vojenského personálu a také zabezpečenie rodín profesionálnych vojakov, ktoré im umožní plne sa zamerať na výcvik a plnenie úloh.

Hlavné míľniky – pre oblasť personálneho manažmentu a prípravy lídrov
a)	od konca roka 2002 – úprava hodnostného systému, zavedenie programov pre odchádzajúcich profesionálnych vojakov,
b)	od konca roka 2003 – zavedenie kariérneho poriadku, nového systému vzdelávania poddôstojníkov a komisionálneho systému povyšovania,
c)	v roku 2003 – reorganizovanie vojenských vysokých škôl na Akadémiu obrany Slovenskej republiky.
d)	od konca roka  2004 – zavedenie odmeňovania podľa dosiahnutej vojenskej hodnosti,
e)	od roka 2004 – začiatok nového systému prípravy aktívnych záloh na základe profesionalizácie ozbrojených síl,
f)	v  roku 2006 – pozastavenie výkonu vojenskej základnej služby a zároveň zachovanie brannej povinnosti,
g)	do konca roka  2006 – dosiahnutie plnej  profesionalizácie ozbrojených síl,

Priority:
-	vykonať reformu odmeňovania;
-	pripraviť programy kvality života;
-	vykonať regrutáciu profesionálnych vojakov;
-	pripraviť programy prechodu na národný trh práce; 
-	znížiť počty dôstojníkov a vyšších práporčíkov;
-	znížiť počty občianskych zamestnancov;
         
Rozvojové programy:

Program:  Reforma odmeňovaniaa.	

Zámer:  Realizovať zmenu politiky odmeňovania vojenského personálu zo súčasného platu podľa funkcie na plat podľa vojenskej hodnosti. Politiku odmeňovania koordinovať a harmonizovať s politikou a programami vstupu, stimulov, udržania, podpory rodiny, životnej úrovne a odchodu z aktívnej služby.
Cieľ: 	Vytvoriť ucelený systém odmeňovania založený na vojenskej hodnosti, ktorý  umožní získať, rozvíjať a udržiavať vysokokvalifikovaný vojenský personál, jeho vertikálnu a horizontálnu rotáciu a podporí záujem občanov o profesionálnu službu v Armáde Slovenskej republiky tak, aby si ju vybrali ako kariéru.
Finančná náročnosť programu:                                                                                  (mil. Sk)
Rok	2003	2004	2005	2006	2007	2008	
Náklad na program	8 728,71	8333, 04	8 240,84	8 075,97	7 779,31	7 735,84	
Z toho prevádzka	8 728,71	7 989,16	7 651,69	7 472,24	7 194,30	7 150,83	
z toho reforma odmeňovania	0	343,88	589,15	603,73	585,01	585,01	
Poznámka: Ako vyplýva z tabuľky, zdroje na vykonanie reformy nevytvárajú nároky na zvýšenie finančných prostriedkov pre oblasť odmeňovania. Získajú sa najmä riadenou redukciou počtov vojenských profesionálov a civilných zamestnancov a redukciou vysokých hodností v súlade s programom „Znižovanie počtu vysokých hodností“.

Program: Doplňovanie ozbrojených síl (regrutácia)

Zámer: 	Permanentne doplňovať ozbrojené sily novým vojenským personálom. 
Cieľ:   	Získavať vhodných uchádzačov o výkon profesionálnej služby v ozbrojených silách v plánovanom počte,  štruktúre a čase. 
Finančná náročnosť programu:                                                                                  (mil. Sk)
Rok	2003	2004	2005	2006	2007	2008	
Náklad na program	152,78	215,05	146,36	189,13	79,59	102,44	

Program:  Systém personálneho manažmentu  (Personálny informačný systém)

Zámer:  Zabezpečiť integrované personálne služby
Cieľ: Vybudovať a zaviesť personálny a manažérsky informačný systém
                                                  
Finančná náročnosť programu:                                                                                  (mil. Sk)
Rok	2003	2004	2005	2006	2007	2008	
Náklad na program 	35	16	15	0	0	0	

Program: Zvýšenie kvality života – výstavba a rekonštrukcia ubytovní

Cieľ: Postupne vytvoriť stálu sieť ubytovacích miest pre profesionálnych vojakov v dočasnom služobnom pomere. Zabezpečovať počas služby ubytovanie vyššieho štandardu.
Zámer: Vybudovať pre profesionálnych vojakov v dočasnom služobnom pomere ubytovne vyššieho štandardu
                                                                                                 
Finančná náročnosť programu:                                                                                  (mil. Sk)                                                                       
Rok	2003	2004	2005	2006	2007	2008	
Náklad na program 	150 	400 	400 	150	100 	100	

Program: Zvýšenie kvality života – príspevok na bývanie

Zámer:  	Zabezpečiť bývanie  pre profesionálnych vojakov.
Cieľ:  	Riešiť bytovú situáciu poskytovaním príspevku na bývanie.

Finančná náročnosť programu:                                                                                 (mil. Sk)                                                               
Rok	2003	2004	2005	2006	2007	2008	
Náklad na program	142,56 	142,56 	142,56 	142,56 	142,56 	142,56	

Program:  Prechod na národný trh práce

Zámer:  Realizovať politiku odchodu z aktívnej služby
Cieľ: Vytvoriť funkčný mechanizmus na riešenie prechodu profesionálnych vojakov do civilného života ako aj pomoc bývalým profesionálnym vojakom nájsť primerané zamestnanie

Finančná náročnosť programu:                                                                                  (mil. Sk)                                                                 
Rok	2003	2004	2005	2006	2007	2008	
Náklad na program	20	20	20	20	20	20	

Program: Znižovanie počtu vysokých hodností

Zámer: Vytvoriť optimálnu hodnostnú štruktúru ozbrojených síl
Cieľ:  	Postupne redukovať súčasnú vysokú hodnostnú štruktúru a dosiahnuť porovnateľnosť    novej štruktúry so západným modelom stupňovitých hodnostných štruktúr, vrátane porovnateľných pomerov v každej hodnosti všetkých kategórií vojakov    

Finančná náročnosť programu:                                                                                  (mil. Sk)
Rok	2003	2004	2005	2006	2007	2008	
Náklady na program	753,46	578,83	256,60	138,81	44,32	44,32	

Program: Znižovanie počtu občianskych zamestnancov
Zámer: 	Znižovať počty občianskych zamestnancov na plánovaný počet civilného      personálu. 
Cieľ:    	Postupným uvoľňovaním  občianskych zamestnancov z pracovného pomeru v ozbrojených silách dosiahnuť počty a štruktúru zamestnancov ozbrojených síl v súlade s cieľovým modelom 2010.     

Finančná náročnosť programu:                                                                                 (mil. Sk)
Rok	2003	2004	2005	2006	2007	2008	
Náklady na program	142,98	170,30	78,45	50,76	0	0	

Program: Rozvoj ľudských zdrojov
Cieľ: 
-	Rozvinúť vzdelávací systém na prípravu líderstva pre poddôstojníkov, práporčíkov, dôstojníkov a zamestnancov tak, aby poskytoval prípravu na základný cez stredne pokročilý až po najvyšší stupeň v každej kategórii   
-	Spracovať programy pre rozvoj prípravy líderstva v kariérnych kurzoch v štruktúre pre dôstojníkov, práporčíkov, poddôstojníkov a občianskych zamestnancov  rezortu ministerstva  obrany.
-	Spracovať projekt kariérneho vzdelávania profesionálnych vojakov a civilného personálu ozbrojených síl SR.
-	Pokračovať v realizácii stratégie cudzojazyčného vzdelávania v rezorte ministerstva  obrany v Slovenskej republike a v zahraničí s dôrazom na anglický jazyk.

Finančná náročnosť programu:                   	                                                      (mil. Sk)
Rok	2003	2004	2005	2006	2007	2008	
Náklady spolu	40 	40 	40 	40 	40	40	

2.2. Vyzbrojovanie

Cieľom je zabezpečiť navrhované organizačné štruktúry Ozbrojených síl Slovenskej republiky – model 2010 výzbrojov a technikou. 
Na dosiahnutie uvedeného cieľa boli určené tieto priority modernizácie výzbroje a techniky: 

a)	komunikačné a informačné systémy,
b)	vzdušná suverenita,
c)	sily vysokej pripravenosti,
d)	sily nižšej pripravenosti,
e)	ostatné dlhodobo rozvinované sily.

Uvedené priority sú zamerané na zvýšenú efektívnosť procesov velenia a riadenia z hľadiska finančných prostriedkov, času, ľudských zdrojov a techniky. V technickej oblasti sa dosiahne zvýšenie mobility a palebnej sily, zefektívnenie materiálových tokov, skvalitnenie prehľadu o vzdušnej situácii, rýchlejšie spracovanie a prenos dát medzi palebnými prostriedkami vzdušných a pozemných síl. 

Modernizačné programy pre pozemné sily 
Modernizačné programy pre pozemné sily sú zamerané najmä na vybrané prvky automobilového parku a modernizáciu 122 mm raketometu. 
Nové akvizície sú zamerané na obstaranie bojových obrnených kolesových vozidiel, ľahkých obrnených vozidiel, špeciálnych obrnených vozidiel, elektronických prieskumných zariadení, rádiolokačnej techniky malého dosahu a vozidiel na prepravu pohonných látok. 
Na základe dostupných finančných zdrojov bude prioritne realizovaná modernizácia jednotiek vyčlenených pre sily vysokej pripravenosti (so zameraním na jednotky pre boj proti terorizmu). Bojové jednotky pre operácie v rámci Partnerstva za mier budú vybavené špeciálnou osobnou výstrojou pre činnosť v špecifických podmienkach (poľné uniformy, obuv, taktické vesty, kevlarové prilby, vaky atď.). Ostatné modernizačné a akvizičné programy bude možné realizovať až po roku 2010.

Modernizačné programy pre vzdušné sily 
Modernizačné programy pre vzdušné sily zahŕňajú programy na zabezpečenie vzdušnej suverenity Slovenskej republiky; sústreďujú sa na modernizáciu lietadiel a vrtuľníkov, akvizíciu a modernizáciu rádiolokátorov a protilietadlových raketových systémov, letiskovej letovej kontroly, rádiotechnického zabezpečenia palubnej a pozemnej časti a logistickej podpory. Okrem toho sú tu zahrnuté požiadavky na vybavenie lietadiel navigačnými zariadeniami v súlade s požiadavkami a normami NATO vrátane identifikačných zariadení IFF pre palubné časti lietadiel a pozemné zariadenia. V oblasti akvizície sa uvažuje s nákupom 18 ks bojových viacúčelových lietadiel s finančným plnením od roku 2008. (Tento rozvojový program bude predložený na rokovanie NR SR ako samostatný program). V súvislosti s uvoľňovaním frekvenčných pásiem určených pre služby mobilných operátorov, ktoré využíva rezort ministerstva obrany bude realizovaná náhrada rádiolokačnej techniky pre systém paľby protilietadlového raketového komplexu 2K12 KUB.

Ostatné modernizačné programy 
Ostatné modernizačné programy zahŕňajú modernizáciu prostriedkov logistickej podpory, modernizáciu dielenských prostriedkov, ženijnej techniky, zdravotnej techniky a techniky pohonných látok a mazív. 
V oblasti akvizície sa predpokladá nákup spojovacej techniky a prostriedkov protichemickej a biologickej ochrany. 

Hlavné míľniky - modernizácia a nákup techniky
a)	od roku 2003 – začiatok modernizácie výzbroje a techniky v rámci hlavných programov týkajúcich sa riadenia a velenia, síl vysokej pripravenosti a síl nižšej pripravenosti,
b)	v roku 2004 – začiatok dodávok viacúčelových lietadiel pre potreby ozbrojených síl Slovenskej republiky (po schválení programu v NR SR),
c)	do konca roka  2006 – vytvorenie spoločnej logistickej podpornej skupiny,
d)	do konca roka 2007 – zabudovanie systémov ICAO a IFF do leteckej techniky a techniky PVO,
e)	od roku 2008 – začiatok modernizácie výzbroje a techniky v rámci podporných a ostatných síl, 
f)	do konca roka 2010 – modernizácia výzbroje a techniky síl vysokej pripravenosti, do konca roka 2010 – modernizácia komunikačných a informačných systémov ozbrojených síl, splnenie modernizačných programov na zabezpečenie vzdušnej suverenity Slovenskej republiky, modernizácia infraštruktúry a objektov pre dlhodobé použitie.

 Finančná náročnosť programu:                                                                                (v tis. Sk) 

Finančne kryté projekty v roku 2003:
•	projekty na zabezpečenie potrieb zákona č. 241/2001 – 10 projektov v celkovom objeme 134 000 tis. Sk,
•	projekty realizované v rámci plnenia partnerských cieľov – 160 projektov z toho 145 projektov I. priority v celkovom objeme 1 902 218 tis. Sk a 15 projektov II. priority v celkovom objeme 209 000 tis. Sk,
•	68 ostatných projektov v objeme 379 020 tis. Sk.

Rozčlenenie hlavných projektov podľa priorít je následovné:
•	komunikačné a informačné  systémy -19 projektov v objeme 847 550 tis. Sk                     s prierezovou celorezortnou pôsobnosťou,
•	vzdušná suverenita - 41 projektov v objeme 640 800 tis. Sk, 
•	sily vysokej pripravenosti - pozemné sily - 63 projektov v objeme 440 668 tis. Sk,
•	sily nižšej pripravenosti - 5 projektov v objeme 155 000 tis. Sk ( vrátane medzinárodného projektu modernizácie 122 RM MORAK v celkovom objeme 110 000 tis. Sk),
•	projekty na zabezpečenie potrieb zákona č. 241/2001 - 10 projektov v celkovom objeme 134 000 tis. Sk,
•	43 projektov na plnenie úloh boja proti terorizmu v celkovom objeme 92 332 tis. Sk,
•	projekt ELINT systému VERA-E v objeme 125 000 tis. Sk,
•	56 ostatných projektov (vrátane úloh rozvoja vedy a techniky) v objeme 188 888 tis. Sk.

2.3. Výcvik

Cieľom je zvýšiť bojovú pripravenosť ozbrojených síl vykonávaním štandardizovaného a efektívneho výcviku, ktorý bude založený na predurčení a poslaní jednotiek.
Vstupný výcvik budúcich profesionálnych vojakov sa bude vykonávať centralizovane, mimo bojových jednotiek, čo umožní dosiahnuť jeho štandardizáciu a efektívnosť. Tým sa vytvoria lepšie podmienky  a zväčší sa časový priestor na vykonávanie výcviku jednotiek v 12-mesačnom výcvikovom cykle.
Výcvik plne profesionálnych jednotiek bude dôsledne vychádzať z ich konkrétneho predurčenia a poslania. Bude obsahovať prípravu na plnenie vojenských i nevojenských poslaní a úloh. 
Intenzita výcviku bude závisieť od začlenenia jednotiek do síl vysokej pripravenosti, síl nižšej pripravenosti a dlhodobo rozvinovaných síl. Dôraz výcviku bude položený na spoločnom výcviku s jednotkami druhov vojsk a síl, na kompatibilite výcviku a vedenia spoločných operácií s jednotkami NATO.
Systém riadenia výcviku bude zvyšovať zodpovednosť nižších veliteľov za bojovú pripravenosť ich jednotiek,  preto im bude delegovať viac právomocí pri rozhodovaní o obsahu výcviku s cieľom dosiahnuť požadovanú pripravenosť ich jednotiek v súlade s predurčením a poslaním.

Priority:
-	Programové prvky síl vysokej pripravenosti;
-	Výcvik poddôstojníkov a práporčíkov;
-	Programové prvky síl nižšej pripravenosti.

Realizačné programy:
-	Vstupný výcvik;
-	Výcvik poddôstojníkov;
-	Výcvik záloh;
-	Výcvik jednotiek pozemných a vzdušných síl;
-	Systém riadenia výcviku.

Finančná náročnosť programov:                                                                                (mil. Sk)
Program/Rok	2003	2004	2005	2006	2007	2008	
Vstupný výcvik	297,18	225,99	285,78	300,58	139,67	173,58	
Výcvik záloh 	0,19	0,19	0,19	0,33	0,33	0,33	
Systém riadenia výcviku	0,00	0,00	0,00	0,00	0,00	0,00	
Výcvik poddôstojníkov	4,59	8,35	10,72	11,41	11,61	11,61	
Výcvik jednotiek	2390,96	2887,56	3490,69	3714,99	3715,58	3796,92	
Spolu	2 692,92	3 122,09	3 787,38	4 027,31	3 867,19	3 982,44	

2.4. Udržiavanie (logistika)

Cieľom je vytvoriť efektívne podmienky, systémy a štruktúry na logistickú podporu Ozbrojených síl Slovenskej republiky – model 2010 v súlade s Vojenskou stratégiou Slovenskej republiky a na zabezpečenie plnej kompatibility a schopnosti pôsobenia s armádami členských štátov NATO.
Na splnenie tohto cieľa boli vytýčené nasledujúce úlohy:
a)	vytvoriť logistickú doktrínu ozbrojených síl Slovenskej republiky kompatibilnú s logistickými normami  NATO,
b)	prehodnotiť a upraviť normy výšky skladových zásob výzbroje, techniky a materiálu na zabezpečenie priamej bojovej činnosti,
c)	transformovať súčasných desať materiálových tried Armády Slovenskej republiky do piatich zásobovacích tried NATO; prepracovať materiálový kodifikačný systém v súlade so štandardmi NATO,
d)	upraviť alebo vytvoriť novú logistickú organizačnú štruktúru kompatibilnú s požiadavkami doktríny NATO na strategickom, operačnom a taktickom stupni,
e)	vytvoriť efektívnu štruktúru zásobovania so zameraním na multifunkčnú schopnosť a moderné logistické zásobovacie základne,
f)	zabezpečiť zdravotnícku podporu operácií ozbrojených síl Slovenskej republiky na území Slovenskej republiky, ale aj mimo neho, 
g)	zabezpečiť profesionálny výcvik, vzdelávanie a rozvoj personálu logistiky (vojakov, poddôstojníkov, práporčíkov, dôstojníkov a občianskych zamestnancov),
h)	vyvinúť a zaviesť do praxe vertikálne automatizované systémy na riadenie zásobovania, prepravy a údržby vojenského vybavenia,
i)	vytvoriť si schopnosti a kapacity na podporu sily spojencov, pôsobiacich na našom území alebo pri ich tranzite cez územie Slovenskej republiky v súlade s Národným programom prípravy Slovenskej republiky na členstvo v NATO a prijatými partnerskými cieľmi v rámci programu podpory hostiteľskou krajinou.

Hlavné míľniky – logistika
-	od konca roka 2002 – vytvorenie logistickej doktríny,
-	od roku 2004 – začiatok zavedenia nového systému zásobovania a údržby materiálu, postupného scivilňovania služieb.

Priority:
-	vytvoriť logistickú doktrínu Ozbrojených síl SR kompatibilnú s logistickou doktrínou NATO;
-	zefektívniť organizačnú štruktúru logistických jednotiek a organizácií;
-	znížiť a zlúčiť prebytočnú infraštruktúru;
-	reštrukturalizovať zásobovací systém na systém kompatibilný s NATO;
-	zriadiť multifunkčné logistické jednotky;
-	vyvinúť automatizačné systémy materiálového manažmentu;
-	zaviesť moderné technológie na vykonávanie funkcií logistiky;
-	zlepšiť a modernizovať produkčnú a spotrebnú logistiku;
-	zaviesť program profesionálneho a funkčného rozvoja špecialistov logistiky;
-	zvýšiť schopnosti zdravotníckeho systému pre nasadenie na podporu poľných operácií.

Rozvojové programy :
1.	Systém zabezpečenia kvality dodávok
2.	Kodifikácia
3.	Vytváranie zásob - nákup centrálnych zásob
4.	Uschopnenie zásob - revízia munície, techniky a materiálu
5.	Udržiavanie zásob materiálu
6.	Náklady na likvidáciu materiálu podľa materiálových tried
7.	Zabezpečenie ochrany objektov
8.	Servis a revízia zariadení na ochranu utajovaných skutočností
9.	Zabezpečenie dodávok služieb - upratovanie priestorov 

Finančná náročnosť programov:                                                                        (mil. Sk)
Program/Rok	2003	2004	2005	2006	2007	2008	
Systém zabezpečenia kvality dodávok	0	0	15,00	15,00 	15,00 	15,00 	
Kodifikácia	4,00 	3,50	3,50	2,00 	2,00 	0	
Vytváranie stanovených zásob	173,00 	181,70	190,80	200,30	210,30	40,20	
Uschopnenie zásob	108,00	0	0	0	0	0	
Ročné náklady na udržiavanie zásob	112,1	117,7	123,6	129,8	136,3	143,1	
Náklady na likvidáciu	29,5	47,9	41,5	26,8	16,9	17,1	
Zabezpečenie ochrany objektov	31,2	35,1	59,8	48,1	59,8	81,9	
Zabezpečenie dodávok služieb upratovacích priestorov	6,00	140,9	200,58	250,7	250,7	250,7	
Servis a revízie zariadení na ochranu utajovaných skutočnosti	0	8,3	11,6	11,5	12,5	16,5	
Programy spolu	463,8	535,1	646,38	684,2	703,5	564,5	
2.5. Rozmiestňovanie posádok a infraštruktúra

Zámerom redukcie posádok je ponechať si tie posádky a súčasti, ktoré sú nevyhnutné na podporu rozmiestňovania Ozbrojených síl Slovenskej republiky – model 2010. 
Formou investičnej výstavby a údržby nehnuteľného majetku vytvoriť plne prevádzkovo funkčnú dislokáciu útvarov a zariadení do posádok predurčených modelom 2010. Prioritami sú zlepšenie kvality života vojakov, zlepšenie podmienok výcviku, ochrana majetku štátu v správe rezortu ministerstva obrany a ochrana životného prostredia. Neoddeliteľnou súčasťou tejto oblasti je majetkovo-právne vysporiadanie nehnuteľného majetku v správe rezortu ministerstva obrany.
Zámerom pri výbere základných posádok bolo, aby tieto boli strategicky rozmiestnené po celom území štátu, aby do najvyššej miery zlepšili podmienky na výcvik, kvalitu života vojakov a aby sa dosiahlo zníženie prevádzkových nákladov a nákladov na údržbu.
Finančná náročnosť programu:						     (mil. SK)
Program / rok	2003	2004	2005	2006	2007	2008	
Rozvojové programy – investičná výstavba	925,000	1 240,000	1 225,000	1 156,000	1 158,000	990,000	
Prevádzkové náklady posádok	1 683,600	1 619,400	1 634,200	1 591,100	1 409,400	1 664,100	
Náklady spolu  	2 608,600	2 859,400	2 859,200	2 747,100	2 567,400	2 654,100	
 
Posádky
Ozbrojené sily Slovenskej republiky – model 2010 budú rozvinuté:
b)	v základných posádkach – Trebišov, Michalovce,  Prešov, Bardejov, Poprad, Jelšava, Rožňava, Liptovský Mikuláš, Sliač-Vlkanová, Zvolen, Lešť, Žilina, Martin, Zemianske Kostoľany, Topolčany, Nitra, Levice, Trenčín, Nové Mesto nad Váhom, Sereď, Bratislava, Kuchyňa, Humenné a prípadne v ďalších podľa potrieb ozbrojených síl.

c)	v satelitných súčastiach pričlenených k základným posádkam – Kamenica nad Cirochou (Valaškovce), Moldava nad Bodvou, Košice, Ružomberok, Banská Bystrica, Bakova Jama, Sklené, Nováky, Rašov, Nemšová, Piešťany, Hlohovec, Trnava, VVP Turecký vrch, Malacky, Ožďany, Záhorie, Močiar, Štúrovo, Mierovo a prípadne v ďalších podľa potrieb ozbrojených síl.

Výcvikové priestory
Ako výcvikové priestory budú ponechané: 
a)	hlavné vševojskové výcvikové priestory: 
-	VVP Lešť, 
-	VVP Turecký vrch, 
-	VVP Kuchyňa, 
b)	na zabezpečenie výcviku mechanizovanej brigády a vrtuľníkového letectva.
-	VVP Kamenica nad Cirochou 
c)	na výcvik časti jednotiek ľahkej brigády a pre potreby Vojenského technického a skúšobného ústavu
-	VVP Záhorie,
d)	na zabezpečenie centralizovaného vstupného výcviku vojakov základnej služby             (4 týždne základného výcviku a 9 týždňov odborného výcviku) do konca roka 2006 a od roku 2007 bude zrušený
-	VVP Kežmarok

3. ZDROJE NA ROZVOJ OZBROJENÝCH SÍL  

Významnou podmienkou úspešnej realizácie dlhodobého plánu je dostatočná úroveň finančných zdrojov. Programy rozvoja smerujúce k dosiahnutiu požadovaných schopností ozbrojených síl sú finančne veľmi náročné. Zabezpečiť ich financovanie pri existujúcej úrovni výdavkov rezortu obrany bolo možné len za predpokladu zásadných zmien v oblasti personálnej, ekonomickej, riadiacej a organizačnej. Efektívnosť a hospodárnosť boli hlavnými kritériami pri rozhodovaní o organizačnej štruktúre ozbrojených síl, o ich dislokácii, vyzbrojovaní a spôsobu výcviku. Predložený dokument rešpektuje dostupné finančné  a ľudské zdroje. Ich efektívnej využitie v systéme obranného plánovania tvorí základ pre ďalší rozvoj ozbrojených síl (príloha 4,5).  	
Transformujúce sa ozbrojené sily majú prirodzene väčšie rozvojové potreby ako moderné armády členských krajín NATO. Z uvedeného dôvodu nie je možné predpokladať, že by reformu ozbrojených síl bolo možné realizovať pri nižšej zdrojovej úrovni výdavkov MO SR ako je 2 % HDP. V tejto úrovni sú zahrnuté aj nevyhnutné zdroje na zvýšenie kapacít a spôsobilosti boja proti terorizmu. V prípade, že tento podiel nebude dodržaný, nebude možné v daných termínoch a rozsahu realizovať programy uvádzané v tomto dokumente. 
Predikcia výdavkov rezortu ministerstva obrany do roku 2010 vychádza z predikcie vývoja HDP spracovanej MF SR. 

Predpokladaný podiel výdavkov  rezortu ministerstva obrany pri 2% podiele z HDP v mld. SK
Ukazovateľ/rok	2003	2004	2005	2006	2007	2008	2009	2010	
výdavky v b.c. 	22,9	25,3	27,9	30,6	33,5	36,7	40,3	44,2	
výdavky v c. máj 2002      /1	21,7	22,7	24,0	25,2	26,4	27,8	29,2	30,7	
Poznámka:  1. cenový index v r. 2002 sa rovná 1,
                     2. náklady uvádzané v tabuľkách dokumentu sú kalkulované v cenách
                   – máj 2002  

4. LEGISLATÍVA

Úspešným predpokladom reformy ozbrojených síl na model 2010 sú zmeny vo všeobecne záväzných právnych predpisoch pre oblasť bezpečnosti a obrany štátu a ozbrojených síl, ktoré budú systémovo odlišné od súčasného stavu.
Zmeny budú zahrňovať predovšetkým oblasti správy a riadenia obrany štátu, budovania ozbrojených síl, rozsahu, obsahu a spôsobu realizácie brannej povinnosti, tvorby výcviku a použitia záloh. 
Medzi rozhodujúce zákony budú patriť zákony na uskutočnenie personálnej reformy vrátane vytvorenia účinného systému motivačných prvkov pre získavanie osôb pre službu v ozbrojených silách, zavedenie systému odmeňovania na princípe vojenských hodností, program prepúšťania a sociálneho zabezpečenia v priebehu služby a po jej ukončení a iné.
Identifikácia potrebných legislatívnych zmien v súčasných všeobecne záväzných  právnych predpisoch alebo navrhovanie nových právnych úprav bude aj naďalej pokračovať.
 
5. ZÁVER

Schválenie dokumentu Dlhodobý plán štruktúry a rozvoja ozbrojených síl Slovenskej republiky - plán rozvoja a rozvojové programy vrátane ich finančnej náročnosti plénom NR SR zabezpečí potrebnú stabilitu pre vykonanie zložitých, ale nevyhnutných zmien v ozbrojených silách SR.
Po naplnení cieľov tohto plánu bude Slovenská republika disponovať ozbrojenými silami, ktoré budú: 
-	pripravené a schopné plniť úlohy stanovené vo vojenskej stratégii,
-	primerané a vyvážené, tak aby zodpovedali ekonomickým možnostiam krajiny,
-	plne profesionálne,
-	prezbrojené na modernú techniku kompatibilnú s armádami členských štátov NATO,
-	prestížne z hľadiska postavenia v spoločnosti. 
Predmetný dokument vychádza z Vojenskej stratégie Slovenskej republiky, ktorý bol podrobnejšie rozpracovaný v dokumente Dlhodobý plán štruktúry a rozvoja ozbrojených síl SR schválený 45. schôdzou ROŠ 7. februára 2002 a bol východiskom pre fázu programovania v obrannom plánovaní, ktorej produktom sú aj uvedené rozvojové programy. 
Tieto programy budú predkladané NR SR spolu s rozpočtom v Programovom pláne rezortu ministerstva obrany na 1+5 rokov. Finančne náročné rozvojové programy môžu byť predkladané a prerokovávané osobitne. 
Uvedený postup vytvorí predpoklady zvýšenia transparentnosti a kontinuity začatého procesu budovania Ozbrojených síl Slovenskej republiky – model 2010.